वशिष्ठ में सड़क का काम चलने के कारण सैलानी वशिष्ठ ऋषि के दर्शन नहीं कर पा रहे। न ही गर्म पानी से रू-ब-रू हो पा रहे हैं। ब्यासनाला से बर्फ के दीदार कर मनाली लौटे दिल्ली के सैलानी आदित्य और बवीता का कहना है कि उन्होंने ट्रैफिक जाम की बात पहले ही सुन रखी थी। इस कारण वह सुबह चार बजे मनाली से निकल पड़े। बावजूद इसके वापसी में उन्हें दो घंटे ट्रैफिक जाम का सामना करना पड़ा। पुलिस उप अधीक्षक शमशेर सिंह ने बताया कि मनाली के समस्त पर्यटन स्थलों में 114 जवान ट्रैफिक व्यवस्था को सुचारु रखे हुए हैं। सभी जवानों का एक दूसरे से संपर्क स्थापित किया है। डीएसपी ने बताया कि पार्किंग और प्रतिकूल परिस्थितियां न होते हुए भी पुलिस ट्रैफिक को कंट्रोल किए हैं। पुलिस ट्रैफिक को सुचारु रखने में हर संभव प्रयास कर रही है।